Държавен вестник, бр. 103, 2005 г., стр. 78

С Т Р .  78
Д Ъ Р Ж А В Е Н   В Е С Т Н И К
Б Р О Й  103
вателя или от лице, което е независимо, но
има постоянни правомощия да действа от
името на застрахователя.
16. “Домакинство” са лицата без оглед на
родствената връзка помежду им, живеещи за-
едно в обособени жилищни помещения и има-
щи общ бюджет.
17. “Административни разходи” са разходи-
те по обслужването на застрахователните и
презастрахователните договори и управление-
то на застрахователния портфейл.
18. “Държава членка на клона” е държавата
членка, където се намира клонът, сключил
договора, с който се покрива рискът.
19. “Държава членка по предоставяне на
услуги” е държавата членка, където е разполо-
жен рискът, ако рискът е покрит от застрахова-
тел или клон, които са установени в друга дър-
жава членка.
20. “Държава членка по произход” е държа-
вата членка:
а) където е седалището на застрахователя,
който покрива риска;
б) където е постоянното пребиваване и къ-
дето извършва дейност застрахователният бро-
кер или застрахователният агент—физическо
лице; държавата членка, където е седалището
на застрахователния брокер или застраховател-
ния агент—юридическо лице;
в) в която застрахователят е получил лиценз
при преобразуване на застраховател по глава
единадесета.
21. “Национално застрахователно бюро” е
професионална организация, която е създадена
в съответствие с Препоръка № 5, приета на
25 януари 1949 г. от Подкомитета на Комитета
по сухопътен транспорт на Икономическата ко-
мисия на Организацията на обединените нации
за Европа, и обединява застрахователите, полу-
чили лиценз за извършване на застрахователна
дейност на територията на една държава, които
имат право да извършват застраховане по раз-
дел II, буква “А”, т. 10 от приложение № 1, с
изключение на застраховката “Отговорност на
превозвача” по раздел II, буква “А”, т. 10.2 от
приложение № 1.
22.“Държава членка, където е разположен
рискът” е:
а) държавата членка, където е разположен
недвижимият имот, когато със застраховател-
ния договор се покриват рискове относно не-
движими имоти, в това число сгради и намира-
щите се в тях вещи, при условие че се застрахо-
ват със същия договор;
б) държавата членка, където е регистрирано
моторното превозно средство, когато застра-
ховката се отнася до рискове, свързани с мотор-
но превозно средство от всякакъв вид; когато
моторното превозно средство се доставя от една
държава членка в друга, смята се, че рискът е
разположен в държавата по местоназначение-
то от момента на приемане на доставката от
приобретателя за период 30 дни, дори моторно-
то превозно средство да не е било формално
регистрирано;
в) държавата членка, в която застраховани-
ят е сключил застрахователен договор във връз-
ка с рискове по пътуване или туризъм, при ус-
ловие че максималната продължителност на
договора не надхвърля четири месеца;
г) във всички останали случаи рискът е раз-
положен във:
аа) държавата членка, където е постоянно-
то пребиваване на физическото лице, което е
сключило застраховката, или
бб) държавата членка, където се намира
седалището на юридическото лице или на него-
вия клон, сключили застрахователния договор.
23. “Съзастраховане в рамките на Европейс-
кия съюз” е съзастраховане, при което се пок-
риват големи рискове по смисъла на т. 29, кога-
то са налице следните допълнителни условия:
а) размерът на риска—предмет на застра-
ховката, налага участието на повече от един
застраховател за неговото покриване;
б) рискът—предмет на застраховката, се
покрива по силата на един договор и при една
премия за един и същ период от двама или по-
вече застрахователи (съзастрахователи), все-
ки от които отговаря пряко пред застрахова-
ния за определена част от застрахователното
обезщетение;
в) един от съзастрахователите е водещ съ-
застраховател и определя сроковете и условия-
та по застрахователния договор (застраховка-
та), както и размера на премийните ставки;
г) покритият риск е в рамките на Европейс-
кия съюз;
д) за целите на покритието на този риск се
смята, че водещият съзастраховател покрива
целия риск, и
е) поне един от съзастрахователите—страна
по съзастрахователния договор, има седалище
в държава членка, различна от държавата член-
ка по седалището на водещия съзастраховател,
или е страна по договора чрез клон, чието седа-
лище е в такава държава членка.
24. “Цедент” е застраховател или презастра-
ховател, който прехвърля всички или част от
рисковете по сключени застрахователни дого-
вори и плаща презастрахователни премии на
презастраховател.
25. “Отложени аквизиционни разходи” са
аквизиционните разходи, отнасящи се до неиз-
теклия период на застрахователно покритие по
действащи към края на отчетния период и влез-
ли в сила през същия период застрахователни
договори, които са пренесени в следващи от-
четни периоди.
26. “Аквизиционни разходи” са разходите,
произтичащи от сключването или подновява-
нето на застрахователни договори, които могат
да бъдат: